Nõmme-kaksikhammas
Nõmme-kaksikhammas (Dicranum spurium) kaksikhambaliste sugukonda kuuluv sammaltaim. Nõmme-kaksikhammas on kollakasrohelise või rohelise muruna kasvav sammal. Varred on väheharunenud, kaetud tiheda helepruuni risoidvildiga. Lehed on varre tipus koondunud nutiks, kuivalt keerdunud ja krässus, märjalt eemaldunud. Eosed pruunikasrohelised, läbimõõduga 12–21 µm, valmivad suve esimesel poolel. Nõmme-kaksikhammas kasvab kuivades palu- ja nõmmemetsades. Eestis sage. Eesti Punase nimestiku andmetel hindamata (11) kategoorias.